རྒྱུས་ལོན་བྱུང་བ་ལྟར་ན།འཛམ་གླིང་གི་རྒྱལ་ཁབ་སོ་སོས་བྱིས་པ་བོར་ན་བཙལ་བའི་ཐབས་སྣ་ཚོགས་འཚོལ་སྒང་རེད་ལ།མིག་སྔར།རྒྱལ་སྤྱིའི་ཐོག་སྨྱན་སྦྱོར་དང་སྤྱི་ཚོགས་འབྲེལ་གཏུག་གི་དྲ་ལམ།ཁ་པར་གྱི་འཕྲིན་ཐུང་སོགས་བརྒྱུད་ནས་བྱིས་པའི་གནས་ཚུལ་སྤྱི་ཚོགས་ཀྱི་གང་ས་གར་ཁྱབ་པར་བྱེད་ནས་བྱིས་པ་རྙེད་པའི་སྲིད་ཕྱོད་ཆེར་གཏོང་པ་ནི་འཚོལ་ཐབས་ཆེས་དགའ་ཤོས་སུ་གྱུར་ཡོད།དཔེར་ན་དུས་རབས་སྔོན་མའི་ལོ་རབས་དགུ་བཅུ་བར་ཨ་རིའི་དམངས་ཁྲོད་ནས་བྱུང་བའི་ཨན་པོ་ཉེན་བརྡའི་མ་ལག་ལག་ལེན་བྱས་པ་ནས་བཟུང་།བྱིས་པ་རྙེད་པའི་སྲིད་ཕྱོད་བརྒྱ་ཆའི་གོ་བདུན་དང་གྲངས་ཆུང་བདུན་དུ་བསླེབས།གཞན་ཡང་ཧྥ་རན་སི་དང་ཁ་ན་ཏ།ཨོ་སི་ཐྲ་ལི་ཡ།མེག་སི་ཁོ།ཧོ་ལན།ཨེར་ལན།མ་ལེ་ཞི་ཡ་སོགས་རྒྱལ་ཁབ་ཀྱིས་སྔ་རྗེས་སུ་བྱིས་པ་མྱུར་དུ་འཚོལ་བའི་སྤྱི་ཚོགས་ཀྱི་སྒྲིལ་སྲོལ་བཙུགས་ཡོད།༢༠༠༠ལོར།རྒྱ་གར་དམངས་ཁྲོད་ནས་མི་འབུམ་གསུམ་དང་ཁྲི་གཉིས་ཀྱིས་ཞལ་འདེབས་ཕུལ་ཏེ་བྱིས་པ་འཚོལ་བའི་མ་ལག་བཙུགས་ཡོད་པ་རེད།